પણ તેમની નારાજગી (ખફગી નહીં) વહોરીને એ વાર્તા મેં માત્ર સોળ પ્રકરણમાં આટોપી લીધી. મને એ વાર્તા આજેય બહુ ગમતી નથી, પણ હરકિસનભાઈનું નિદાન કે “વાર્તા જબરદસ્ત નાટ્યતત્વ વાળી બની આવી છે” થોડા વર્ષો પછી સાચું પડ્યું. મુંબઈના સુવિખ્યાત નાટ્યકાર અરવિંદ જોશીએ એના ઉપરથી નાટક ‘આયના તૂટે તો બને આભલા’ બનાવવાના હક મારી પાસેથી ખરીદ્યા,અને નાટક બનાવ્યું પણ ખરું.અને હવે મિત્ર સંજય છેલે એના પરથી હિંદી ફિલ્મ બનાવવાના રાઇટ્સ મારી પાસેથી ખરીદી લીધા છે.